title: Regulamentul de punere în aplicare (UE) nr. 1134/2011 al Comisiei din 9 noiembrie 2011 privind nereînnoirea aprobării substanței active cinidon-etil, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a Regulamentului de punere în aplicare (UE) nr. 540/2011 al Comisiei Text cu relevanță pentru SEE

text:
               10.11.2011

               RO

               Jurnalul Oficial al Uniunii Europene

               L 292/1

         REGULAMENTUL DE PUNERE ÎN APLICARE (UE) NR. 1134/2011 AL COMISIEI
   din 9 noiembrie 2011
   privind nereînnoirea aprobării substanței active cinidon-etil, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a Regulamentului de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 20,
   întrucât:

               (1)

               Substanța activă cinidon-etil a fost inclusă în anexa I la Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (2) pentru o perioadă care expiră la 30 septembrie 2012.

               (2)

               Pentru a le permite solicitanților să își pregătească cererile și pentru a-i permite Comisiei să evalueze și să decidă cu privire la astfel de cereri, respectiva includere a fost prelungită până la 31 decembrie 2015 prin Directiva 2010/77/UE a Comisiei din 10 noiembrie 2010 de modificare a Directivei 91/414/CEE a Consiliului în privința datelor de expirare pentru includerea în anexa I a anumitor substanțe active (3).

               (3)

               În conformitate cu articolul 78 alineatul (3) din Regulamentul (CE) nr. 1107/2009, substanța în cauză a fost inclusă în partea A din anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (4) și se consideră că a fost aprobată prin Regulamentul (CE) nr. 1107/2009.

               (4)

               Totuși, Comisia nu a primit nicio cerere referitoare la substanța activă în cauză, iar termenul limită pentru depunerea de astfel de cereri, în conformitate cu articolul 4 alineatul (1) din Regulamentul (UE) nr. 1141/2010 al Comisiei din 7 decembrie 2010 de stabilire a procedurii de reînnoire a includerii unui al doilea grup de substanțe active în anexa I la Directiva 91/414/CEE a Consiliului și de stabilire a listei substanțelor în cauză (5), a expirat.

               (5)

               În consecință, aprobarea substanței active nu ar trebui reînnoită și ar trebui eliminată din partea A din anexa la Regulamentul de punere în aplicare (UE) nr. 540/2011 începând de la data la care aprobarea acesteia ar fi expirat în cazul în care nu ar fi fost prelungită prin Directiva 2010/77/UE.

               (6)

               Prezentul regulament nu exclude prezentarea unei cereri referitoare la această substanță, în temeiul articolului 7 din Regulamentul (CE) nr. 1107/2009.

               (7)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Nereînnoirea aprobării
   Nu se reînnoiește aprobarea substanței active cinidon-etil.
   Articolul 2
   Perioade de grație
   Orice perioadă de grație acordată de un stat membru pentru produse de protecție a plantelor care conțin cinidon-etil expiră cel târziu la 31 martie 2013 în ceea ce privește vânzarea și distribuția și cel târziu la 31 martie 2014 în ceea ce privește eliminarea, depozitarea și utilizarea stocurilor existente.
   Articolul 3
   Modificări la Regulamentul de punere în aplicare (UE) nr. 540/2011
   Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 4
   Intrare în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 noiembrie 2011.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 293, 11.11.2010, p. 48.

      (4)  JO L 153, 11.6.2011, p. 1.

      (5)  JO L 322, 8.12.2010, p. 10.

      ANEXĂ
      În partea A din anexa la Regulamentul de punere în aplicare (UE) nr. 540/2011, rândul 33 se înlocuiește cu următorul text:

                     Număr

                     Denumire comună, numere de identificare

                     Denumire IUPAC

                     Puritate (1)

                     Data aprobării

                     Expirarea aprobării

                     Dispoziții specifice

                     „33

                     Cinidon-etil
                     Nr. CAS 142891-20-1
                     Nr. CIPAC 598

                     (Z)-etil 2-clor-3-[2-clor-5-(ciclohex-1-enă-1,2-dicarboximid)fenil]acrilat

                     940 g/kg

                     1 octombrie 2002

                     30 septembrie 2012

                     Se pot autoriza numai utilizările ca erbicid.
                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului de analiză privind cinidon-etilul, în special din anexele I și II, finalizate de Comitetul permanent pentru lanțul alimentar și sănătatea animală la 19 aprilie 2002. În această evaluare generală, statele membre trebuie:

                                 —

                                 să acorde o atenție deosebită posibilității de contaminare a apei freatice în situația în care substanța activă este aplicată în regiuni cu sol vulnerabil (de exemplu, sol cu pH neutru sau mare) și/sau cu condiții climatice vulnerabile;

                                 —

                                 să acorde o atenție deosebită protecției organismelor acvatice.

                           Condițiile de autorizare trebuie să includă, dacă este necesar, măsuri de reducere a riscurilor.”

         (1)  Detalii suplimentare cu privire la identitatea și specificațiile substanțelor active sunt prezentate în rapoartele de evaluare respective.


title: Regulamentul de punere în aplicare (UE) nr. 905/2014 al Comisiei din 20 august 2014 de stabilire a valorilor forfetare de import pentru fixarea prețului de intrare pentru anumite fructe și legume

text:
               21.8.2014

               RO

               Jurnalul Oficial al Uniunii Europene

               L 246/26

         REGULAMENTUL DE PUNERE ÎN APLICARE (UE) NR. 905/2014 AL COMISIEI
   din 20 august 2014
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 august 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0707 00 05

                  TR

                  81,4

                  ZZ

                  81,4

                  0709 93 10

                  TR

                  100,7

                  ZZ

                  100,7

                  0805 50 10

                  AR

                  179,3

                  TR

                  82,0

                  UY

                  126,7

                  ZA

                  158,1

                  ZZ

                  136,5

                  0806 10 10

                  BR

                  182,9

                  EG

                  206,5

                  MA

                  170,3

                  TR

                  141,2

                  ZZ

                  175,2

                  0808 10 80

                  AR

                  62,2

                  BR

                  85,7

                  CL

                  90,7

                  CN

                  120,3

                  NZ

                  123,8

                  PE

                  21,0

                  US

                  131,0

                  ZA

                  100,7

                  ZZ

                  91,9

                  0808 30 90

                  AR

                  35,0

                  CL

                  88,7

                  TR

                  132,4

                  ZA

                  99,6

                  ZZ

                  88,9

                  0809 30

                  MK

                  60,4

                  TR

                  125,7

                  ZZ

                  93,1

                  0809 40 05

                  BA

                  41,0

                  ZA

                  207,0

                  ZZ

                  124,0

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 356/2013 al Comisiei din 18 aprilie 2013 de autorizare a substanței active halosulfuron-metil, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei  Text cu relevanță pentru SEE

text:
               19.4.2013

               RO

               Jurnalul Oficial al Uniunii Europene

               L 109/18

         REGULAMENTUL DE PUNERE ÎN APLICARE (UE) NR. 356/2013 AL COMISIEI
   din 18 aprilie 2013
   de autorizare a substanței active halosulfuron-metil, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (a) din Regulamentul (CE) nr. 1107/2009, Directiva 91/414/CEE a Consiliului (2) se aplică, în ceea ce privește procedura și condițiile de autorizare, substanțelor active pentru care s-a adoptat o decizie în conformitate cu articolul 6 alineatul (3) din directiva respectivă înainte de 14 iunie 2011. Pentru halosulfuron-metil, condițiile prevăzute la articolul 80 alineatul (1) litera (a) din Regulamentul (CE) nr. 1107/2009 sunt îndeplinite prin Decizia 2006/586/CE a Comisiei (3).

               (2)

               În conformitate cu articolul 6 alineatul (2) din Directiva 91/414/CEE, Italia a primit de la Nissan Chemical Europe S.A.R.L, la 19 mai 2005, o cerere de includere a substanței active halosulfuron-metil la anexa I la directiva menționată. Decizia 2006/586/CE a confirmat faptul că dosarul era „complet”, în sensul că se putea considera că îndeplinea, în principiu, cerințele privind datele și informațiile din anexele II și III la Directiva 91/414/CEE.

               (3)

               Efectele acestei substanțe active asupra sănătății umane și animale și a mediului au fost evaluate în conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitant. La 30 martie 2007, statul membru raportor desemnat a prezentat un proiect de raport de evaluare.

               (4)

               Proiectul de raport de evaluare a fost supus unei revizuiri de către statele membre și de către Autoritatea Europeană pentru Siguranța Alimentară (denumită în continuare „autoritatea”). La 26 noiembrie 2012, autoritatea a prezentat Comisiei concluzia sa cu privire la reexaminarea riscului utilizării ca pesticid a substanței active halosulfuron-metil (4). Proiectul de raport de evaluare și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală, proiectul de raport de evaluare fiind finalizat la 15 martie 2013 sub forma raportului de reexaminare al Comisiei privind substanța halosulfuron-metil.

               (5)

               Din diversele examinări efectuate reiese că este de așteptat ca produsele de protecție a plantelor care conțin halosulfuron-metil să îndeplinească, în general, cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizarea examinată și detaliată în raportul de reexaminare al Comisiei. Prin urmare, este oportun ca substanța halosulfuron-metil să fie autorizată.

               (6)

               Cu toate acestea, în conformitate cu articolul 13 alineatul (2) coroborat cu articolul 6 din Regulamentul (CE) nr. 1107/2009 și având în vedere datele științifice și tehnice actuale, este necesară includerea anumitor condiții și restricții. În special, este oportun să se solicite informații de confirmare suplimentare.

               (7)

               Ar trebui prevăzută o perioadă rezonabilă de timp înainte de autorizare pentru a permite statelor membre și părților interesate să se pregătească pentru a îndeplini noile cerințe care decurg din autorizare.

               (8)

               Fără a aduce atingere obligațiilor prevăzute în Regulamentul (CE) nr. 1107/2009 ca urmare a autorizării, luând în considerare situația specifică creată de tranziția de la Directiva 91/414/CEE la Regulamentul (CE) nr. 1107/2009, ar trebui, cu toate acestea, să se aplice dispozițiile de mai jos. Statele membre ar trebui să dispună de o perioadă de șase luni după autorizare pentru a revizui autorizațiile produselor de protecție a plantelor care conțin halosulfuron-metil. După caz, statele membre ar trebui să modifice, să înlocuiască sau să retragă autorizațiile. Prin derogare de la termenul respectiv, ar trebui acordată o perioadă mai lungă pentru transmiterea și evaluarea dosarului complet actualizat menționat în anexa III la Directiva 91/414/CEE, pentru fiecare produs de protecție a plantelor și pentru fiecare utilizare preconizată, în conformitate cu principiile uniforme.

               (9)

               Experiența dobândită din includerile în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (5) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesar să se clarifice obligațiile statelor membre, în special aceea de a verifica că titularul unei autorizații poate dovedi că are acces la un dosar care respectă cerințele din anexa II la directiva respectivă. Totuși, această precizare nu impune nicio obligație nouă statelor membre sau titularilor autorizațiilor în raport cu directivele adoptate până în prezent, prin care se modifică anexa I la directiva respectivă, sau cu regulamentele de autorizare a substanțelor active.

               (10)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (6) ar trebui modificată în consecință.

               (11)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Autorizarea substanței active
   Substanța activă halosulfuron-metil, cu specificațiile din anexa I, este autorizată în condițiile stabilite în anexa respectivă.
   Articolul 2
   Reevaluarea produselor de protecție a plantelor
   (1)   Atunci când este necesar, statele membre modifică sau retrag, în conformitate cu Regulamentul (CE) nr. 1107/2009, autorizațiile existente pentru produsele de protecție a plantelor care conțin halosulfuron-metil ca substanță activă până la 31 martie 2014.
   Până la această dată, statele membre verifică în special dacă sunt respectate condițiile din anexa I la prezentul regulament, cu excepția celor care au fost identificate în coloana privind dispozițiile specifice din această anexă și dacă titularul autorizației deține un dosar sau are acces la un dosar care îndeplinește cerințele din anexa II la Directiva 91/414/CEE în conformitate cu condițiile de la articolul 13 alineatele (1)-(4) din directiva menționată și de la articolul 62 din Regulamentul (CE) nr. 1107/2009.
   (2)   Prin derogare de la alineatul (1), în cazul fiecărui produs de protecție a plantelor autorizat care conține substanța halosulfuron-metil, fie ca substanță activă unică, fie ca una dintre mai multe substanțe active care au fost enumerate în anexa la Regulamentul de punere în aplicare (UE) nr. 540/2011 până la 30 septembrie 2013, cel târziu, statele membre reevaluează produsul în conformitate cu principiile uniforme prevăzute la articolul 29 alineatul (6) din Regulamentul (CE) nr. 1107/2009, pe baza unui dosar care îndeplinește cerințele din anexa III la Directiva 91/414/CEE și ținând seama de coloana privind dispozițiile specifice din anexa I la prezentul regulament. Pe baza respectivei evaluări, statele membre stabilesc dacă produsul respectă condițiile menționate la articolul 29 alineatul (1) din Regulamentul (CE) nr. 1107/2009.
   După ce au stabilit dacă respectivele condiții sunt respectate, statele membre:

               (a)

               în cazul unui produs care conține halosulfuron-metil ca substanță activă unică, modifică sau retrag autorizația, după caz, până la 31 martie 2015 cel târziu; sau

               (b)

               în cazul unui produs care conține halosulfuron-metil ca una dintre mai multe substanțe active, modifică sau retrag autorizația, după caz, până la 31 martie 2015 sau până la data stabilită pentru a efectua o astfel de modificare sau retragere din actul (actele) respectiv(e) prin care s-a(u) adăugat substanța (substanțele) relevantă (relevante) în anexa I la Directiva 91/414/CEE sau prin care s-a(u) autorizat respectiva (respectivele) substanță (substanțe), oricare dintre aceste date survine mai târziu.

         Articolul 3
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 4
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Prezentul regulament se aplică de la 1 octombrie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 aprilie 2013.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 236, 31.8.2006, p. 31.

      (4)  EFSA Journal (2012) 10(11):2987. Document disponibil online la adresa: www.efsa.europa.eu.

      (5)  JO L 366, 15.12.1992, p. 10.

      (6)  JO L 153, 11.6.2011, p. 1.

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data autorizării

                  Expirarea autorizării

                  Dispoziții specifice

                  Halosulfuron-metil
                  Nr. CAS 100785-20-1
                  Nr. CIPAC 785.201

                  metil 3-cloro-5-(4,6-dimetoxipirimidin-2-ilcarbamoilsulfamoil)-1-metilpirazol-4-carboxilat

                  ≥ 980 g/kg

                  1 octombrie 2013

                  30 septembrie 2023

                  Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile raportului de examinare pentru halosulfuron-metil, în special apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 15 martie 2013.
                  Cu ocazia acestei evaluări generale, statele membre acordă o atenție deosebită:

                              —

                              riscului de scurgere a metabolitului „restructurarea moleculei de halosulfuron” (HSR) (2) în apele subterane vulnerabile. Acest metabolit este considerat relevant din punct de vedere toxicologic, pe baza informațiilor disponibile cu privire la halosulfuron;

                              —

                              riscului pentru plantele terestre nevizate.

                        Condițiile de utilizare includ, dacă este cazul, măsuri de reducere a riscurilor.
                  Solicitantul prezintă informații de confirmare privind:

                              (a)

                              informații cu privire la echivalența dintre specificațiile materialului tehnic, astfel cum este produs pentru a fi comercializat, și cele ale materialului utilizat în studiile toxicologice și ecotoxicologice;

                              (b)

                              informații cu privire la relevanța toxicologică a impurităților prezente în specificația tehnică referitoare la materialul în cauză, astfel cum este produs pentru a fi comercializat;

                              (c)

                              date pentru clarificarea proprietăților genotoxice potențiale ale acidului clorosulfonamid (3).

                        Solicitantul transmite aceste informații Comisiei, statelor membre și autorității până la 30 septembrie 2015.

         (1)  Detalii suplimentare privind identitatea și specificațiile substanței active se găsesc în raportul de reexaminare.

         (2)  3-cloro-5-[(4,6-dimetoxi-2-pirimidinil)amino]-1-metil-1H-pirazol-4-acid carboxilic.

         (3)  3-cloro-1-metil-5-sulfamoil-1H-pirazol-4-acid carboxilic.

      ANEXA II
      În partea B din anexa la Regulamentul de punere în aplicare (UE) nr. 540/2011, se adaugă următoarea rubrică:

                     „35

                     Halosulfuron-metil
                     Nr. CAS 100785-20-1
                     Nr. CIPAC 785.201

                     metil 3-cloro-5-(4,6-dimetoxipirimidin-2-ilcarbamoilsulfamoil)-1-metilpirazol-4-carboxilat

                     ≥ 980 g/kg

                     1 octombrie 2013

                     30 septembrie 2023

                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile raportului de reexaminare pentru halosulfuron-metil, în special apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 15 martie 2013.
                     Cu ocazia acestei evaluări generale, statele membre acordă o atenție deosebită:

                                 —

                                 riscului de scurgere a metabolitului „restructurarea moleculei de halosulfuron” (HSR) (1) în apele subterane vulnerabile. Acest metabolit este considerat relevant din punct de vedere toxicologic, pe baza informațiilor disponibile cu privire la halosulfuron;

                                 —

                                 riscul pentru plantele terestre nevizate.

                           Condițiile de utilizare includ, dacă este cazul, măsuri de reducere a riscurilor.
                     Solicitantul prezintă informații de confirmare privind:

                                 (a)

                                 informații cu privire la echivalența dintre specificațiile materialului tehnic, astfel cum este produs pentru a fi comercializat, și cele ale materialului utilizat în studiile toxicologice și ecotoxicologice;

                                 (b)

                                 informații cu privire la relevanța toxicologică a impurităților prezente în specificațiile materialului tehnic, astfel cum este produs pentru a fi comercializat;

                                 (c)

                                 date pentru clarificarea proprietăților genotoxice potențiale ale acidului clorosulfonamid (2).

                           Solicitantul transmite aceste informații Comisiei, statelor membre și autorității până la 30 septembrie 2015.

         (1)  3-cloro-5-[(4,6-dimetoxi-2-pirimidinil)amino]-1-metil-1H-pirazol-4-acid carboxilic.

         (2)  3-cloro-1-metil-5-sulfamoil-1H-pirazol-4-acid carboxilic.”


title: Regulamentul de punere în aplicare (UE) nr. 735/2012 al Comisiei din 14 august 2012 de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active hidrogenocarbonat de potasiu  Text cu relevanță pentru SEE

text:
               15.8.2012

               RO

               Jurnalul Oficial al Uniunii Europene

               L 218/3

         REGULAMENTUL DE PUNERE ÎN APLICARE (UE) NR. 735/2012 AL COMISIEI
   din 14 august 2012
   de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active hidrogenocarbonat de potasiu
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) litera (c),
   întrucât:

               (1)

               Substanța activă hidrogenocarbonat de potasiu a fost inclusă în anexa I la Directiva 91/414/CEE a Consiliului (2) prin Directiva 2008/127/CE a Comisiei (3), în conformitate cu procedura prevăzută la articolul 24b din Regulamentul (CE) nr. 2229/2004 al Comisiei din 3 decembrie 2004 de stabilire a normelor suplimentare de punere în aplicare a etapei a patra a programului de lucru menționat la articolul 8 alineatul (2) din Directiva 91/414/CEE a Consiliului (4). De la înlocuirea Directivei 91/414/CEE prin Regulamentul (CE) nr. 1107/2009, această substanță se consideră a fi autorizată în temeiul regulamentului respectiv și este inclusă în partea A din anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (5).

               (2)

               În conformitate cu articolul 25a din Regulamentul (CE) nr. 2229/2004, Autoritatea Europeană pentru Siguranța Alimentară, denumită în continuare „autoritatea”, a prezentat Comisiei, la 16 decembrie 2011, opinia sa privind proiectul de raport de reexaminare pentru hidrogenocarbonatul de potasiu (6). Proiectul de raport de reexaminare și opinia autorității au fost examinate de către statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la data de 13 iulie 2012 sub forma raportului de reexaminare al Comisiei pentru hidrogenocarbonat de potasiu.

               (3)

               Autoritatea a transmis notificatorului opinia sa privind hidrogenocarbonatul de potasiu, iar Comisia l-a invitat să prezinte observații cu privire la raportul de reexaminare.

               (4)

               Se confirmă faptul că substanța activă hidrogenocarbonat de potasiu este considerată a fi autorizată în temeiul Regulamentului (CE) nr. 1107/2009.

               (5)

               În conformitate cu articolul 13 alineatul (2) din Regulamentul (CE) nr. 1107/2009, coroborat cu articolul 6 din respectivul regulament și ținând cont de cunoștințele științifice și tehnice actuale, este necesar să se modifice condițiile de autorizare a hidrogenocarbonatului de potasiu. Luând în considerare faptul că utilizarea hidrogenocarbonatului de potasiu ca insecticid a fost evaluată de către Belgia și nu s-a demonstrat existența unor riscuri suplimentare, este adecvat să se permită această utilizare pe lângă utilizarea ca fungicid.

               (6)

               Prin urmare, anexa la Regulamentul de punere în aplicare (UE) nr. 540/2011 ar trebui modificată în consecință.

               (7)

               Ar trebui acordat un termen rezonabil înainte de aplicarea prezentului regulament pentru a permite statelor membre, notificatorului și titularilor de autorizații pentru produse de protecție a plantelor care conțin hidrogenocarbonat de potasiu să îndeplinească cerințele rezultate din modificarea condițiilor de autorizare.

               (8)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 februarie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 august 2012.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 344, 20.12.2008, p. 89.

      (4)  JO L 379, 24.12.2004, p. 13.

      (5)  JO L 153, 11.6.2011, p. 1.

      (6)  Conclusion on the peer review of the pesticide risk assessment of the active substance potassium hydrogen carbonate (Concluzie privind evaluarea inter pares a riscului utilizării ca pesticid a substanței active hidrogenocarbonat de potasiu), The EFSA Journal 2012; 10(1):2524. Document disponibil online la adresa: www.efsa.europa.eu/efsajournal.htm

      ANEXĂ
      În partea A din anexa la Regulamentul de punere în aplicare (UE) nr. 540/2011, rândul 244 privind substanța activă hidrogenocarbonat de potasiu se înlocuiește cu următorul text:

                     Număr

                     Denumire comună, numere de identificare

                     Denumire IUPAC

                     Puritate (1)

                     Data autorizării

                     Expirarea autorizării

                     Dispoziții specifice

                     „244

                     Hidrogenocarbonat de potasiu
                     Nr. CAS 298-14-6
                     Nr. CIPAC 853

                     Hidrogenocarbonat de potasiu

                     ≥ 99,5 %
                     Impurități:

                                 Pb max 10 mg/kg

                                 As max 3 mg/kg

                     1 septembrie 2009

                     31 august 2019

                     PARTEA A
                     Se pot autoriza numai utilizările ca fungicid și insecticid.
                     PARTEA B
                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile din raportul de reexaminare cu privire la hidrogenocarbonatul de potasiu (SANCO/2625/2008), în special apendicele I și II, în forma lor finalizată în cadrul Comitetului permanent pentru lanțul alimentar și sănătatea animală la 13 iulie 2012.
                     În cadrul acestei evaluări de ansamblu, statele membre acordă o atenție specială riscului pentru albine. Condițiile de utilizare includ, după caz, măsuri de reducere a riscurilor.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Regulamentul de punere în aplicare (UE) nr. 746/2012 al Comisiei din 16 august 2012 de autorizare a substanței active Adoxophyes orana granulovirus , în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei  Text cu relevanță pentru SEE

text:
               17.8.2012

               RO

               Jurnalul Oficial al Uniunii Europene

               L 219/15

         REGULAMENTUL DE PUNERE ÎN APLICARE (UE) NR. 746/2012 AL COMISIEI
   din 16 august 2012
   de autorizare a substanței active Adoxophyes orana granulovirus, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (a) din Regulamentul (CE) nr. 1107/2009, Directiva 91/414/CEE a Consiliului (2) se aplică, în ceea ce privește procedura și condițiile de autorizare, substanțelor active pentru care s-a adoptat o hotărâre în conformitate cu articolul 6 alineatul (3) din directiva respectivă înainte de 14 iunie 2011. Pentru Adoxophyes orana granulovirus, condițiile prevăzute la articolul 80 alineatul (1) litera (a) din Regulamentul (CE) nr. 1107/2009 sunt îndeplinite prin Decizia 2007/669/CE a Comisiei (3).

               (2)

               În conformitate cu articolul 6 alineatul (2) din Directiva 91/414/CEE, Germania a primit, la 29 noiembrie 2004, o cerere din partea societății Andermatt Biocontrol GmbH în vederea includerii substanței active Adoxophyes orana granulovirus în anexa I la Directiva 91/414/CEE. Decizia 2007/669/CE a confirmat faptul că dosarul este „complet”, în sensul că se poate considera că acesta îndeplinește, în principiu, cerințele privind datele și informațiile prevăzute în anexele II și III la Directiva 91/414/CEE.

               (3)

               Efectele acestei substanțe active asupra sănătății umane și animale și a mediului au fost evaluate, în conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitant. La 13 august 2008, statul membru raportor desemnat a prezentat un proiect de raport de evaluare.

               (4)

               Proiectul de raport de evaluare a fost supus unei evaluări inter pares efectuate de statele membre și de Autoritatea Europeană pentru Siguranța Alimentară (denumită în continuare „autoritatea”). La 4 aprilie 2012, autoritatea a prezentat Comisiei concluzia sa cu privire la evaluarea inter pares a riscului utilizării ca pesticid a substanței active Adoxophyes orana granulovirus
                   (4). Proiectul de raport de evaluare a fost examinat de statele membre și de Comisie în cadrul Comitetului permanent pentru lanțul alimentar și sănătatea animală și a fost finalizat la data de 13 iulie 2012 sub forma unui raport de examinare al Comisiei privind Adoxophyes orana granulovirus.

               (5)

               Din diversele examinări efectuate reiese că este de așteptat ca produsele de protecție a plantelor care conțin Adoxophyes orana granulovirus să îndeplinească, în general, cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizările examinate și detaliate în raportul de examinare al Comisiei. Prin urmare, este adecvat să se autorizeze substanța Adoxophyes orana granulovirus.

               (6)

               Fără a aduce atingere obligațiilor prevăzute în Regulamentul (CE) nr. 1107/2009 ca urmare a autorizării, luând în considerare situația specifică creată de trecerea de la Directiva 91/414/CEE la Regulamentul (CE) nr. 1107/2009, ar trebui, cu toate acestea, să se aplice următoarele dispoziții. Statelor membre ar trebui să li se acorde o perioadă de șase luni după autorizare pentru a reexamina autorizațiile produselor de protecție a plantelor care conțin Adoxophyes orana granulovirus. După caz, statele membre ar trebui să modifice, să înlocuiască sau să retragă autorizațiile. Prin derogare de la termenul respectiv, ar trebui acordată o perioadă mai lungă pentru transmiterea și evaluarea dosarului complet actualizat menționat în anexa III la Directiva 91/414/CEE, pentru fiecare produs de protecție a plantelor și pentru fiecare utilizare preconizată, în conformitate cu principiile uniforme.

               (7)

               Experiența dobândită ca urmare a includerii în anexa I la Directiva 91/414/CEE a substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (5) a arătat că pot interveni dificultăți în interpretarea obligațiilor titularilor autorizațiilor existente în ceea ce privește accesul la informații. Prin urmare, pentru a se evita noi dificultăți, este necesar să se clarifice obligațiile statelor membre, în special obligația de a verifica dacă titularul unei autorizații demonstrează că are acces la un dosar care respectă cerințele din anexa II la directiva respectivă. Această precizare nu impune însă nicio obligație nouă statelor membre sau titularilor autorizațiilor în raport cu directivele adoptate până în prezent, prin care se modifică anexa I la respectiva directivă, sau cu regulamentele de autorizare a substanțelor active.

               (8)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (6) ar trebui modificată în consecință.

               (9)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Autorizarea substanței active
   Substanța activă Adoxophyes orana granulovirus, astfel cum se specifică în anexa I, este autorizată sub rezerva îndeplinirii condițiilor prevăzute în anexa respectivă.
   Articolul 2
   Reevaluarea produselor de protecție a plantelor
   (1)   În conformitate cu Regulamentul (CE) nr. 1107/2009, statele membre modifică sau retrag, după caz, până la 31 iulie 2013, autorizațiile existente pentru produsele de protecție a plantelor care conțin Adoxophyes orana granulovirus ca substanță activă.
   Până la data respectivă, statele membre verifică în special dacă sunt respectate condițiile prevăzute în anexa I la prezentul regulament, cu excepția celor care au fost identificate în coloana privind dispozițiile specifice din anexa respectivă, precum și dacă titularul autorizației deține sau are acces la un dosar care îndeplinește cerințele din anexa II la Directiva 91/414/CEE în conformitate cu condițiile de la articolul 13 alineatele (1)-(4) din directiva menționată și articolul 62 din Regulamentul (CE) nr. 1107/2009.
   (2)   Prin derogare de la alineatul (1), pentru fiecare produs de protecție a plantelor autorizat care conține substanța Adoxophyes orana granulovirus fie ca substanță activă unică, fie ca una dintre mai multe substanțe active care au fost incluse în anexa la Regulamentul de punere în aplicare (UE) nr. 540/2011 până la 31 ianuarie 2013 cel târziu, statele membre reevaluează produsul în conformitate cu principiile uniforme prevăzute la articolul 29 alineatul (6) din Regulamentul (CE) nr. 1107/2009, pe baza unui dosar care îndeplinește cerințele din anexa III la Directiva 91/414/CEE și ținând seama de coloana privind dispozițiile specifice din anexa I la prezentul regulament. Pe baza respectivei evaluări, statele membre stabilesc dacă produsul respectă condițiile menționate la articolul 29 alineatul (1) din Regulamentul (CE) nr. 1107/2009.
   După stabilirea acestui fapt, statele membre:

               (a)

               în cazul unui produs care conține Adoxophyes orana granulovirus ca substanță activă unică, atunci când este necesar, modifică sau retrag autorizația până la 31 iulie 2014 cel târziu; sau

               (b)

               în cazul unui produs care conține Adoxophyes orana granulovirus ca una dintre mai multe substanțe active, modifică sau retrag autorizația, după caz, până la 31 iulie 2014 sau până la data stabilită pentru o astfel de modificare sau de retragere în actul sau actele prin care s-a adăugat substanța sau substanțele relevante în anexa I la Directiva 91/414/CEE sau prin care s-a aprobat substanța sau substanțele respective, dacă această din urmă dată este ulterioară celei dintâi.

         Articolul 3
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 4
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 februarie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 august 2012.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 274, 18.10.2007, p. 15.

      (4)  The EFSA Journal 2012; 10(4):2654. Document disponibil online la adresa: www.efsa.europa.eu

      (5)  JO L 366, 15.12.1992, p. 10.

      (6)  JO L 153, 11.6.2011, p. 1.

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data autorizării

                  Expirarea autorizării

                  Dispoziții specifice

                     Adoxophyes orana granulovirus

                  Colecția de culturi nr. DSM BV-0001
                  Nr. CIPAC 782

                  Nu se aplică

                  Fără impurități semnificative

                  1 februarie 2013

                  31 ianuarie 2023

                  Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile raportului de examinare privind Adoxophyes orana granulovirus, în special apendicele I și II, în versiunea finală elaborată de Comitetul permanent pentru lanțul alimentar și sănătatea animală la 13 iulie 2012.

         (1)  Detalii suplimentare privind identitatea și specificațiile substanței active se găsesc în raportul de examinare.

      ANEXA II
      În partea B din anexa la Regulamentul de punere în aplicare (UE) nr. 540/2011 se adaugă următoarea rubrică:

                     Număr

                     Denumire comună, numere de identificare

                     Denumire IUPAC

                     Puritate (1)

                     Data autorizării

                     Expirarea autorizării

                     Dispoziții specifice

                     „26

                        Adoxophyes orana granulovirus

                     Colecția de culturi nr. DSM BV-0001
                     Nr. CIPAC 782

                     Nu se aplică

                     Fără impurități semnificative

                     1 februarie 2013

                     31 ianuarie 2023

                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile raportului de examinare privind Adoxophyes orana granulovirus, în special apendicele I și II, în versiunea finală elaborată de Comitetul permanent pentru lanțul alimentar și sănătatea animală la 13 iulie 2012.”

         (1)  Detalii suplimentare privind identitatea și specificațiile substanței active se găsesc în raportul de examinare.


title: Regulamentul de punere în aplicare (UE) nr. 140/2014 al Comisiei din 13 februarie 2014 de autorizare a substanței active spinetoram, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei  Text cu relevanță pentru SEE

text:
               14.2.2014

               RO

               Jurnalul Oficial al Uniunii Europene

               L 44/35

      REGULAMENTUL DE PUNERE ÎN APLICARE (UE) NR. 140/2014 AL COMISIEI

   din 13 februarie 2014
   de autorizare a substanței active spinetoram, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (a) din Regulamentul (CE) nr. 1107/2009, Directiva 91/414/CEE a Consiliului (2) se aplică, în ceea ce privește procedura și condițiile de autorizare, substanțelor active pentru care s-a adoptat o decizie în conformitate cu articolul 6 alineatul (3) din directiva respectivă înainte de 14 iunie 2011. Pentru spinetoram, condițiile prevăzute la articolul 80 alineatul (1) litera (a) din Regulamentul (CE) nr. 1107/2009 sunt îndeplinite prin Decizia 2008/740/CE a Comisiei (3).

               (2)

               În conformitate cu articolul 6 alineatul (2) din Directiva 91/414/CEE, Regatul Unit a primit, la 17 octombrie 2007, o cerere din partea societății Dow AgroSciences Ltd. pentru includerea substanței active spinetoram în anexa I la directiva 91/414/CEE. Decizia 2008/740/CE a confirmat faptul că dosarul era „complet”, în sensul că se putea considera că acesta îndeplinea, în principiu, cerințele privind datele și informațiile prevăzute în anexele II și III la Directiva 91/414/CEE.

               (3)

               Au fost evaluate efectele acestei substanțe active asupra sănătății umane și animale și asupra mediului, în conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitant. La data de 23 februarie 2012, statul membru raportor desemnat a transmis un proiect de raport de evaluare.

               (4)

               Proiectul de raport de evaluare a fost reexaminat de statele membre și de Autoritatea Europeană pentru Siguranța Alimentară (denumită în continuare „autoritatea”). La 6 mai 2013, autoritatea a prezentat Comisiei concluzia sa cu privire la evaluarea riscului utilizării ca pesticid a substanței active spinetoram (4). Proiectul de raport de evaluare și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la 13 decembrie 2013 sub forma raportului de reexaminare al Comisiei privind substanța spinetoram.

               (5)

               Din diversele examinări efectuate reiese că este de așteptat ca produsele de protecție a plantelor care conțin spinetoram să îndeplinească, în general, cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizările examinate și detaliate în raportul de reexaminare al Comisiei. Prin urmare, este adecvat ca substanța spinetoram să fie autorizată.

               (6)

               Cu toate acestea, în conformitate cu articolul 13 alineatul (2) coroborat cu articolul 6 din Regulamentul (CE) nr. 1107/2009 și având în vedere datele științifice și tehnice actuale, este necesară includerea anumitor condiții și restricții. În special, este necesar să fie solicitate informații de confirmare suplimentare.

               (7)

               Ar trebui prevăzută o perioadă rezonabilă de timp înainte de autorizare pentru a permite statelor membre și părților interesate să se pregătească în scopul îndeplinirii noilor cerințe care decurg din autorizarea menționată.

               (8)

               Fără a aduce atingere obligațiilor prevăzute în Regulamentul (CE) nr. 1107/2009 ca urmare a autorizării, ținând seama de situația specifică creată de tranziția de la Directiva 91/414/CEE la Regulamentul (CE) nr. 1107/2009, ar trebui, cu toate acestea, să se aplice următoarele dispoziții. Statelor membre ar trebui să li se acorde o perioadă de șase luni după autorizare pentru a examina autorizațiile produselor de protecție a plantelor ce conțin spinetoram. După caz, statele membre ar trebui să modifice, să înlocuiască sau să retragă autorizațiile. Prin derogare de la termenul menționat anterior, ar trebui acordată o perioadă mai lungă pentru transmiterea și evaluarea dosarului complet menționat în anexa III la Directiva 91/414/CEE, pentru fiecare produs de protecție a plantelor și pentru fiecare utilizare preconizată, în conformitate cu principiile uniforme.

               (9)

               Experiența dobândită ca urmare a includerii în anexa I la Directiva 91/414/CEE a substanțelor active evaluate în cadrul Regulamentului (CEE) nr. 3600/92 al Comisiei (5) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesar să se clarifice obligațiile statelor membre, în special obligația de a verifica dacă titularul unei autorizații demonstrează că are acces la un dosar care respectă cerințele din anexa II la directiva respectivă. Totuși, această clarificare nu impune nicio altă nouă obligație statelor membre sau titularilor de autorizații în raport cu directivele adoptate până în prezent de modificare a anexei I la directiva menționată anterior sau cu regulamentele de autorizare a substanțelor active.

               (10)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei (6) ar trebui modificată în consecință.

               (11)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Autorizarea substanței active
   Substanța activă spinetoram, astfel cum este specificată în anexa I, este aprobată sub rezerva îndeplinirii condițiilor prevăzute în anexa menționată anterior.
   Articolul 2
   Reevaluarea produselor de protecție a plantelor
   (1)   În conformitate cu Regulamentul (CE) nr. 1107/2009, statele membre modifică sau retrag, după caz, autorizațiile existente pentru produsele de protecție a plantelor care conțin substanța activă spinetoram, până la 31 decembrie 2014.
   Până la data respectivă, statele membre verifică în special dacă sunt respectate condițiile prevăzute în anexa I la prezentul regulament, cu excepția celor menționate în coloana privind dispozițiile specifice din anexa respectivă, precum și dacă titularul autorizației deține sau are acces la un dosar care îndeplinește cerințele din anexa II la Directiva 91/414/CEE în conformitate cu condițiile de la articolul 13 alineatele (1)-(4) din directiva menționată și de la articolul 62 din Regulamentul (CE) nr. 1107/2009.
   (2)   Prin derogare de la alineatul (1), pentru fiecare produs de protecție a plantelor autorizat care conține substanța spinetoram fie ca substanță activă unică, fie ca una dintre substanțele active enumerate în anexa la Regulamentul de punere în aplicare (UE) nr. 540/2011 până la 30 iunie 2014, cel târziu, statele membre reevaluează produsul în conformitate cu principiile uniforme prevăzute la articolul 29 alineatul (6) din Regulamentul (CE) nr. 1107/2009, pe baza unui dosar care îndeplinește cerințele din anexa III la Directiva 91/414/CEE și ținând seama de coloana privind dispozițiile specifice din anexa I la prezentul regulament. Pe baza respectivei evaluări, statele membre stabilesc dacă produsul îndeplinește condițiile menționate la articolul 29 alineatul (1) din Regulamentul (CE) nr. 1107/2009.
   După stabilirea acestui fapt, statele membre:

               (a)

               în cazul unui produs care conține spinetoram ca substanță activă unică și dacă este necesar, modifică sau retrag autorizația până la 31 decembrie 2015 cel târziu; sau

               (b)

               în cazul unui produs care conține spinetoram ca una dintre substanțele active, modifică sau retrag autorizația, după caz, până la 31 decembrie 2015 sau până la data stabilită pentru o astfel de modificare sau retragere în actul sau actele respective prin care s-au adăugat substanța sau substanțele relevante în anexa I la Directiva 91/414/CEE sau prin care s-au autorizat substanța sau substanțele respective, aplicându-se data care survine mai târziu.

         Articolul 3
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 4
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 iulie 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 februarie 2014.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (3)  Decizia Comisiei 2008/740/CE din 12 septembrie 2008 privind recunoașterea în principiu a faptului că dosarul prezentat pentru examinare detaliată în vederea posibilei includeri a spinetoramului în anexa I la Directiva 91/414/CEE a Consiliului este complet (JO L 249, 18.9.2008, p. 21).

      (4)  EFSA Journal 2013; 11(5):3220. Disponibil online: www.efsa.europa.eu

      (5)  Regulamentul (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (JO L 366, 15.12.1992, p. 10).

      (6)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data autorizării

                  Expirarea autorizării

                  Dispoziții specifice

                  Spinetoram
                  Nr. CAS 935545-74-7
                  Nr. CIPAC 802

                                 XDE-175-J (componenta principală)

                              (2R,3aR,5aR,5bS,9S,13S,14R,16aS, 16bR)-2-(6-deoxi-3-O-etil-2,4-di-O-metil-α-L-mannopiranoziloxi)-13-[(2R,5S,6R)-5-(dimetilamino)tetrahidro-6-metilpiran-2-iloxi]-9-etil-2,3,3a,4,5,5a,5b,6,9,10,11,12,13,14,16a,16b-hexadecahidro-14-metil-1H-as-indaceno[3,2-d]oxaciclododecin-7,15-dion

                                 XDE_175-L (componenta secundară)

                              (2S,3aR,5aS,5bS,9S,13S,14R,16aS,16bS)-2-(6-deoxi-3-O-etil-2,4-di-O-metil-α-L-mannopiranoziloxi)-13-[(2R,5S,6R)-5-(dimetilamino)tetrahidro-6-metilpiran-2-iloxi]-9-etil-2,3,3a,5a,5b,6,9,10,11,12,13,14,16a,16b-tetradecahidro-4,14-dimetil-1H-as-indaceno[3,2-d]oxaciclododecin-7,15-dion

                  ≥ 830 g/kg
                  50-90 % XDE-175-J; și
                  50-10 % XDE-175-L
                  Limitele de toleranță (g/kg):
                  XDE-175-J = 581-810
                  XDE-175-L = 83-270

                  1 iulie 2014

                  30 iunie 2024

                  Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului de reexaminare a substanței spinetoram, în special de apendicele I și II, astfel cum au fost definitivate de Comitetul permanent pentru lanțul alimentar și sănătatea animală la 13 decembrie 2013.
                  Cu ocazia acestei evaluări generale, statele membre acordă o atenție deosebită:

                              (a)

                              riscului pentru organismele acvatice și pentru organismele din sol;

                              (b)

                              riscului pentru artropodele nețintă din teren;

                              (c)

                              riscului pentru albine în timpul utilizării (surplus de pulverizare) și ulterior.

                        Condițiile de utilizare includ, după caz, măsuri de diminuare a riscurilor.
                  Solicitantul prezintă informații de confirmare cu privire la echivalența dintre stereochimia metaboliților identificați în studiile privind metabolismul și degradarea și în materialul supus testării utilizat pentru studii de toxicitate și ecotoxicitate.
                  Solicitantul înaintează Comisiei, statelor membre și autorității informațiile relevante în termen de 6 luni de la adoptarea documentului de orientare relevant privind evaluarea izomerilor.

         (1)  Detalii suplimentare privind identitatea și specificațiile substanței active se găsesc în raportul de reexaminare.

      ANEXA II
      În partea B din anexa la Regulamentul de punere în aplicare (UE) nr. 540/2011 se adaugă următoarea rubrică:

                     Număr

                     Denumire comună, numere de identificare

                     Denumire IUPAC

                     Puritate (1)

                     Data autorizării

                     Expirarea autorizării

                     Dispoziții specifice

                     „67

                     Spinetoram
                     Nr. CAS 935545-74-7
                     Nr. CIPAC 802

                                    XDE-175-J (componenta principală)

                                 (2R,3aR,5aR,5bS,9S,13S,14R,16aS, 16bR)-2-(6-deoxi-3-O-etil-2,4-di-O-metil-α-L-mannopiranoziloxi)-13-[(2R,5S,6R)-5-(dimetilamino)tetrahidro-6-metilpiran-2-iloxi]-9-etil-2,3,3a,4,5,5a,5b,6,9,10,11,12,13,14,16a,16b-hexadecahidro-14-metil-1H-as-indaceno[3,2-d]oxaciclododecin-7,15-dion

                                    XDE_175-L (componenta secundară)

                                 (2S,3aR,5aS,5bS,9S,13S,14R,16aS,16bS)-2-(6-deoxi-3-O-etil-2,4-di-O-metil-α-L-mannopiranoziloxi)-13-[(2R,5S,6R)-5-(dimetilamino)tetrahidro-6-metilpiran-2-iloxi]-9-etil-2,3,3a,5a,5b,6,9,10,11,12,13,14,16a,16b-tetradecahidro-4,14-dimetil-1H-as-indaceno[3,2-d]oxaciclododecin-7,15-dion

                     ≥ 830 g/kg
                     50-90 % XDE-175-J;
                     și
                     50-10 % XDE-175-L
                     Limitele de toleranță (g/kg):
                     XDE-175-J = 581-810
                     XDE-175-L = 83-270

                     1 iulie 2014

                     30 iunie 2024

                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului de reexaminare a substanței spinetoram, în special de apendicele I și II, astfel cum au fost definitivate de Comitetul permanent pentru lanțul alimentar și sănătatea animală la 13 decembrie 2013.
                     Cu ocazia acestei evaluări generale, statele membre acordă o atenție deosebită:

                                 (a)

                                 riscului pentru organismele acvatice și pentru organismele din sol;

                                 (b)

                                 riscului pentru artropodele nețintă din teren;

                                 (c)

                                 riscului pentru albine în timpul utilizării (surplus de pulverizare) și ulterior.

                           Condițiile de utilizare includ, după caz, măsuri de diminuare a riscurilor.
                     Solicitantul prezintă informații de confirmare cu privire la echivalența dintre stereochimia metaboliților identificați în studiile privind metabolismul și degradarea și în materialul supus testării utilizat pentru studii de toxicitate și ecotoxicitate.
                     Solicitantul transmite informațiile relevante Comisiei, statelor membre și autorității până la 31 decembrie 2014.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Regulamentul de punere în aplicare (UE) nr. 85/2014 al Comisiei din 30 ianuarie 2014 de modificare a Regulamentului de punere în aplicare (UE) nr. 540/2011 în ceea ce privește prelungirea perioadei de autorizare a substanței active compuși de cupru  Text cu relevanță pentru SEE

text:
               31.1.2014

               RO

               Jurnalul Oficial al Uniunii Europene

               L 28/34

      REGULAMENTUL DE PUNERE ÎN APLICARE (UE) NR. 85/2014 AL COMISIEI

   din 30 ianuarie 2014
   de modificare a Regulamentului de punere în aplicare (UE) nr. 540/2011 în ceea ce privește prelungirea perioadei de autorizare a substanței active compuși de cupru
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 17 primul paragraf,
   întrucât:

               (1)

               Partea A din anexa la Regulamentul de punere în aplicare (UE) nr. 540/2011 al Comisiei (2) stabilește substanțele active considerate a fi fost autorizate în temeiul Regulamentului (CE) nr. 1107/2009.

               (2)

               Autorizația substanței active compuși de cupru va expira la 30 noiembrie 2016. A fost depusă o cerere pentru reînnoirea autorizației acestei substanțe active. Dat fiind că acestei substanțe active i se aplică cerințele prevăzute în Regulamentul de punere în aplicare (UE) nr. 844/2012 al Comisiei (3), este necesar să se acorde solicitanților suficient timp pentru a încheia procedura de reînnoire în conformitate cu regulamentul respectiv. În consecință, este probabil ca autorizația acestei substanțe active să expire înainte de adoptarea unei decizii privind reînnoirea sa. Prin urmare, este necesar să se prelungească perioada de autorizare a autorizației.

               (3)

               Prin urmare, Regulamentul de punere în aplicare (UE) nr. 540/2011 trebuie modificat în consecință.

               (4)

               Având în vedere scopul articolului 17 primul paragraf din Regulamentul (CE) nr. 1107/2009, în cazul în care nu se depune niciun dosar suplimentar pentru o anumită substanță activă, în conformitate cu Regulamentul de punere în aplicare (UE) nr. 844/2012, cel târziu cu 30 de luni înainte de data de expirare stabilită în anexa la prezentul regulament, Comisia va stabili data de expirare ca fiind data prevăzută înainte de intrarea în vigoare a prezentului regulament sau cea mai apropiată dată ulterioară acesteia.

               (5)

               Având în vedere scopul articolului 17 primul paragraf din Regulamentul (CE) nr. 1107/2009, în cazul în care Comisia va adopta un regulament care prevede că autorizarea unei substanțe active menționate în anexa la prezentul regulament nu este reînnoită deoarece nu sunt îndeplinite criteriile de aprobare, Comisia va stabili data de expirare ca fiind data prevăzută înainte de prezentul regulament sau data intrării în vigoare a regulamentului care prevede că autorizarea substanței active nu este reînnoită, în cazul în care această dată este ulterioară.

               (6)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 ianuarie 2014.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).

      (3)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

      ANEXĂ
      În partea A din anexa la Regulamentul de punere în aplicare (UE) nr. 540/2011, în coloana a șasea (expirarea autorizației), din rândul 277 (compuși de cupru), data de 30 noiembrie 2016 se înlocuiește cu data de 31 ianuarie 2018.


title: Regulamentul de punere în aplicare (UE) nr. 175/2013 al Comisiei din 27 februarie 2013 de modificare a Regulamentului de punere în aplicare (UE) nr. 540/2011 în ceea ce privește retragerea aprobării pentru substanța activă clorură de didecildimetilamoniu  Text cu relevanță pentru SEE

text:
               28.2.2013

               RO

               Jurnalul Oficial al Uniunii Europene

               L 56/4

         REGULAMENTUL DE PUNERE ÎN APLICARE (UE) NR. 175/2013 AL COMISIEI
   din 27 februarie 2013
   de modificare a Regulamentului de punere în aplicare (UE) nr. 540/2011 în ceea ce privește retragerea aprobării pentru substanța activă clorură de didecildimetilamoniu
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special al doilea caz prevăzut la articolul 21 alineatul (3) și articolul 78 alineatul (2),
   întrucât:

               (1)

               Directiva 2009/70/CE a Comisiei (2) a inclus clorura de didecildimetilamoniu (DDAC) ca substanță activă în anexa I la Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (3), cu condiția ca statele membre în cauză să se asigure că notificatorul la cererea căruia DDAC a fost inclusă în anexa respectivă prezintă, până la 1 ianuarie 2010, informații suplimentare de confirmare privind specificațiile substanței active, astfel cum a fost produsă.

               (2)

               Substanțele active incluse în anexa I la Directiva 91/414/CEE sunt considerate a fi fost aprobate în temeiul Regulamentului (CE) nr. 1107/2009 și sunt enumerate în partea A a anexei la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (4).

               (3)

               La 25 octombrie 2011, notificatorul a transmis statului membru raportor, Țările de Jos, informații suplimentare pentru a respecta obligația de a prezenta informații suplimentare privind specificațiile substanței active, astfel cum a fost produsă.

               (4)

               Țările de Jos au evaluat informațiile suplimentare transmise de notificator și au prezentat evaluarea respectivă, sub forma unui addendum la proiectul raportului de evaluare, celorlalte state membre, Comisiei și Autorității Europene pentru Siguranța Alimentară.

               (5)

               Având în vedere informațiile suplimentare furnizate de notificator, Comisia a considerat că nu au fost furnizate informațiile suplimentare de confirmare necesare.

               (6)

               Comisia a invitat notificatorul să își prezinte observațiile cu privire la poziția Comisiei.

               (7)

               Opinia Comisiei este că informațiile prezentate sunt incomplete și că, pe baza lor, nu se pot trage concluzii cu privire la gradul de puritate și, în special, cu privire la conținutul de impurități și la natura acestora.

               (8)

               Este oportun să se retragă aprobarea pentru substanța activă DDAC prin eliminarea rândului 291 din partea A a anexei la Regulamentul de punere în aplicare (UE) nr. 540/2011.

               (9)

               Prin urmare, Regulamentul de punere în aplicare (UE) nr. 540/2011 trebuie modificat în consecință.

               (10)

               Statelor membre trebuie să li se acorde timp pentru a retrage autorizațiile pentru produsele de protecție a plantelor care conțin DDAC.

               (11)

               În ceea ce privește produsele de protecție a plantelor care conțin DDAC, în cazul în care statele membre acordă o perioadă de grație în conformitate cu articolul 46 din Regulamentul (CE) nr. 1107/2009, această perioadă trebuie să expire cel târziu la un an de la retragerea autorizațiilor.

               (12)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Modificare la Regulamentul de punere în aplicare (UE) nr. 540/2011
   În partea A a anexei la Regulamentul de punere în aplicare (UE) nr. 540/2011, rândul nr. 291 referitor la clorura de didecildimetilamoniu se elimină.
   Articolul 2
   Măsuri tranzitorii
   Statele membre se asigură că, până la 20 iunie 2013, autorizațiile pentru produsele de protecție a plantelor care conțin clorură de didecildimetilamoniu se retrag.
   Articolul 3
   Perioadă de grație
   Orice perioadă de grație acordată de statele membre în conformitate cu articolul 46 din Regulamentul (CE) nr. 1107/2009 este cât mai scurtă posibil și expiră cel târziu la 12 luni de la retragerea autorizației respective.
   Articolul 4
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 februarie 2013.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 164, 26.6.2009, p. 59.

      (3)  JO L 230, 19.8.1991, p. 1.

      (4)  JO L 153, 11.6.2011, p. 1.


title: Regulamentul de punere în aplicare (UE) nr. 781/2013 al Comisiei din 14 august 2013 de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active fipronil și de interzicere a utilizării și a vânzării semințelor tratate cu produse de protecție a plantelor care conțin această substanță activă  Text cu relevanță pentru SEE

text:
               15.8.2013

               RO

               Jurnalul Oficial al Uniunii Europene

               L 219/22

         REGULAMENTUL DE PUNERE ÎN APLICARE (UE) NR. 781/2013 AL COMISIEI
   din 14 august 2013
   de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active fipronil și de interzicere a utilizării și a vânzării semințelor tratate cu produse de protecție a plantelor care conțin această substanță activă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special primul caz prevăzut la articolul 21 alineatul (3), articolul 49 alineatul (2) și articolul 78 alineatul (2),
   întrucât:

               (1)

               Substanța activă fipronil a fost inclusă în anexa I la Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (2) prin Directiva 2007/52/CE a Comisiei (3).

               (2)

               Directiva 2010/21/UE a Comisiei (4) modifică anexa I la Directiva 91/414/CEE în ceea ce privește dispozițiile specifice referitoare la fipronil.

               (3)

               Substanțele active incluse în anexa I la Directiva 91/414/CEE sunt considerate a fi autorizate în temeiul Regulamentului (CE) nr. 1107/2009 și sunt enumerate în partea A a anexei la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (5).

               (4)

               Pe baza unor informații noi primite din partea Italiei privind riscurile pentru albine cauzate de semințele de porumb învelite tratate cu produse fitosanitare care conțin fipronil, Comisia a decis să revizuiască autorizarea acestei substanțe active. În conformitate cu articolul 21 alineatul (2) din Regulamentul (CE) nr. 1107/2009, Comisia a solicitat asistență științifică și tehnică din partea Autorității Europene pentru Siguranța Alimentară (denumită în continuare „autoritatea”) pentru a evalua aceste noi informații și a revizui evaluarea riscului substanței fipronil în ceea ce privește impactul său asupra albinelor.

               (5)

               Autoritatea și-a prezentat concluzia privind evaluarea riscurilor prezentate de substanța fipronil în ceea ce privește albinele la 27 mai 2013 (6).

               (6)

               Autoritatea a identificat, în cazul utilizării ca tratament al semințelor de porumb, riscuri acute ridicate pentru albine în urma utilizării produselor de protecție a plantelor care conțin substanța activă fipronil. Autoritatea a identificat, în special, un risc acut ridicat pentru albine ca urmare a expunerii la praf. În plus, în cazul mai multor culturi, nu au putut fi excluse riscurile inacceptabile cauzate de efectele acute sau cronice asupra supraviețuirii și a dezvoltării coloniilor. În plus, autoritatea a identificat lipsa anumitor informații pentru fiecare dintre utilizările evaluate, în special în ceea ce privește riscul pe termen lung pentru albine ca urmare a expunerii la praf, a expunerii potențiale la reziduuri din polen și nectar, a expunerii potențiale la fluide de gutație și a expunerii la reziduuri din culturi ulterioare, buruieni și sol.

               (7)

               Având în vedere noile cunoștințe științifice și tehnice, Comisia a considerat că există indicii conform cărora utilizările autorizate ale substanței fipronil nu mai îndeplinesc criteriile de autorizare prevăzute la articolul 4 din Regulamentul (CE) nr. 1107/2009 în ceea ce privește impactul asupra albinelor și că riscul ridicat pentru albine nu ar putea fi exclus decât prin impunerea unor restricții suplimentare.

               (8)

               Comisia a invitat autorul notificării să își prezinte observațiile.

               (9)

               Concluziile autorității au fost revizuite de către statele membre și Comisie în cadrul Comitetului permanent pentru lanțul alimentar și sănătatea animală și au fost finalizate la 16 iulie 2013, sub forma unui act adițional la raportul de reexaminare pentru fipronil.

               (10)

               Comisia a ajuns la concluzia că riscul ridicat pentru albine nu poate fi exclus decât prin impunerea unor restricții suplimentare.

               (11)

               Se confirmă faptul că substanța activă fipronil este considerată a fi fost autorizată în temeiul Regulamentului (CE) nr. 1107/2009. Cu toate acestea, în scopul de a reduce la minimum expunerea albinelor, este necesar să se restricționeze utilizarea produselor de protecție a plantelor care conțin fipronil și să se prevadă măsuri specifice de reducere a riscurilor pentru protecția albinelor. În special, utilizarea produselor de protecție a plantelor care conțin fipronil ar trebui să fie limitată la tratamentul semințelor destinate a fi însămânțate în sere și la tratamentul semințelor de praz, ceapă, ceapă eșalotă și legume din familia Brassicaceae destinate a fi însămânțate pe câmp și recoltate înainte de înflorire. Culturile recoltate înainte de înflorire nu sunt considerate a fi culturi care atrag albinele.

               (12)

               În ceea ce privește utilizările substanței fipronil care pot fi autorizate în temeiul Regulamentului de punere în aplicare (UE) nr. 540/2011, este necesar să se solicite informații de confirmare suplimentare.

               (13)

               Prin urmare, Regulamentul de punere în aplicare (UE) nr. 540/2011 ar trebui modificat în consecință.

               (14)

               Riscurile pentru albine prezentate de semințele tratate au fost identificate în special prin expunerea la praf în ceea ce privește utilizarea la porumb. Luând în considerare riscurile legate de utilizarea semințelor tratate, utilizarea și introducerea pe piață a semințelor tratate cu produse de protecție a plantelor care conțin fipronil ar trebui să fie interzise, cu excepția semințelor utilizate în sere și pentru tratarea semințelor de praz, ceapă, ceapă eșalotă și legume din familia Brassicaceae însămânțate pe câmp și recoltate înainte de înflorire. În așteptarea prezentării informațiilor lipsă în ceea ce privește utilizarea semințelor tratate de floarea-soarelui, este necesar să se aplice măsuri similare ca pentru porumb.

               (15)

               Statelor membre ar trebui să li se acorde timp pentru a retrage autorizațiile pentru produsele de protecție a plantelor care conțin fipronil.

               (16)

               În cazul produselor de protecție a plantelor care conțin fipronil, dacă statele membre acordă o perioadă de grație în conformitate cu articolul 46 din Regulamentul (CE) nr. 1107/2009, această perioadă ar trebui să expire cel târziu la 28 februarie 2014. Prin urmare, interzicerea introducerii pe piață a semințelor tratate ar trebui să se aplice cu începere de la 1 martie 2014, pentru a acorda o perioadă de tranziție.

               (17)

               În termen de doi ani de la data intrării în vigoare a prezentului regulament, Comisia va iniția o revizuire a noilor informații științifice primite, inclusiv studii noi și informații privind noile formulări ale produselor, furnizate de solicitanți.

               (18)

               Articolul 36 alineatul (3) din Regulamentul (CE) nr. 1107/2009 prevede că statele membre pot, în anumite condiții, să impună măsuri suplimentare de reducere a riscurilor sau restricții la introducerea pe piață sau la utilizarea produselor de protecție a plantelor care conțin fipronil. În ceea ce privește introducerea pe piață și utilizarea semințelor tratate cu produse de protecție a plantelor care conțin fipronil, Regulamentul (CE) nr. 1107/2009 prevede posibilitatea ca statele membre să adopte măsuri de urgență în conformitate cu articolul 71 din regulamentul respectiv.

               (19)

               Semințele tratate cu produse de protecție a plantelor care conțin fipronil și care fac obiectul restricțiilor menționate la articolul 1 din prezentul regulament pot fi utilizate pentru experimente sau teste în scopuri legate de cercetare sau dezvoltare, în conformitate cu articolul 54 din Regulamentul (CE) nr. 1107/2009.

               (20)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Modificare a Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   Interzicerea introducerii pe piață a semințelor tratate
   Semințele culturilor care au fost tratate cu produse de protecție a plantelor care conțin fipronil nu se utilizează și nu se introduc pe piață, cu excepția semințelor destinate a fi însămânțate în sere și a semințelor de praz, ceapă, ceapă eșalotă și legume din familia Brassicaceae destinate a fi însămânțate pe câmp și recoltate înainte de înflorire.
   Articolul 3
   Măsuri tranzitorii
   Atunci când este necesar, statele membre modifică sau retrag, în conformitate cu Regulamentul (CE) nr. 1107/2009, autorizațiile existente pentru produsele de protecție a plantelor care conțin fipronil ca substanță activă, până la 31 decembrie 2013.
   Articolul 4
   Perioada de grație
   Eventualele perioade de grație acordate de statele membre în conformitate cu articolul 46 din Regulamentul (CE) nr. 1107/2009 sunt cât mai scurte posibil și expiră cel târziu la 28 februarie 2014.
   Articolul 5
   Intrarea în vigoare
   Prezentul regulament intră în vigoare și se aplică din ziua următoare datei publicării în Jurnalul Oficial al Uniunii Europene.
   Articolul 2 se aplică însă de la 1 martie 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 august 2013.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 214, 17.8.2007, p. 3.

      (4)  JO L 65, 13.3.2010, p. 27.

      (5)  JO L 153, 11.6.2011, p. 1.

      (6)  Autoritatea Europeană pentru Siguranța Alimentară, Conclusion on the peer review of the pesticide risk assessment for bees for the active substance fipronil (Concluzia evaluării inter pares a riscului pentru albine al utilizării substanței active fipronil ca pesticid). EFSA Journal 2013; 11(5):3158. [51 p.]. doi:10.2903/j.efsa.2013.3158. Document disponibil online la adresa: www.efsa.europa.eu/efsajournal

      ANEXĂ

         Modificări ale anexei la Regulamentului de punere în aplicare (UE) nr. 540/2011

      Coloana „Dispoziții specifice” rândul 157, fipronil, din partea A a anexei la Regulamentul de punere în aplicare (UE) nr. 540/2011 se înlocuiește cu următorul text:

         „PARTEA A
         Se pot autoriza numai utilizările ca insecticid pentru tratarea semințelor. Se autorizează numai utilizările pentru semințele destinate a fi însămânțate în sere și semințele de praz, ceapă, ceapă eșalotă și legume din familia Brassicaceae destinate a fi însămânțate pe câmp și recoltate înainte de înflorire.
         PARTEA B
         În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de reexaminare privind substanța fipronil, în special de apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 15 martie 2007, precum și de concluziile actului adițional la raportul de reexaminare privind substanța fipronil, în versiunea definitivă elaborată de Comitetul permanent pentru lanțul alimentar și sănătatea animală la 16 iulie 2013.
         În cadrul acestei evaluări generale, statele membre trebuie să acorde o atenție deosebită:

                     (a)

                     ambalării produselor comercializate, pentru a se evita inițierea fotodegradării unor produse;

                     (b)

                     potențialului de contaminare a pânzei freatice, în special de la metaboliții care sunt mai persistenți decât compusul principal, în cazul în care substanța activă se aplică în regiuni cu sol vulnerabil și/sau condiții climaterice vulnerabile;

                     (c)

                     protejării păsărilor și a mamiferelor, a organismelor acvatice, a artropodelor nevizate și a albinelor.

               Statele membre se asigură că:

                     (a)

                     învelirea semințelor se efectuează doar în unitățile profesioniste de tratare a semințelor; unitățile respective aplică cele mai bune tehnici disponibile, pentru a se asigura că emisia de praf în timpul aplicării pe semințe, al depozitării și al transportului poate fi redusă la minimum;

                     (b)

                     se utilizează un echipament de însămânțare adecvat, care să asigure un grad înalt de încorporare în sol și o reducere la minimum a pierderilor și a emisiilor de praf;

                     (c)

                     pe eticheta semințelor tratate se menționează faptul că semințele au fost tratate cu fipronil și se indică măsurile de reducere a riscurilor prevăzute în autorizație;

                     (d)

                     se inițiază programe de monitorizare pentru a verifica expunerea efectivă a albinelor la fipronil în zone utilizate în mod intensiv de albinele culegătoare sau de apicultori, după caz.

               Condițiile de utilizare includ, dacă este cazul, măsuri de reducere a riscurilor.
         Autorul notificării prezintă informații de confirmare privind:

                     (a)

                     riscul pentru polenizatori, alții decât albinele melifere;

                     (b)

                     riscul acut și pe termen lung pentru supraviețuirea și dezvoltarea coloniilor, precum și riscul pentru larvele de albine prezentat de metaboliții plantelor și cei din sol, cu excepția metaboliților de fotoliză din sol;

                     (c)

                     expunerea potențială la praful emis în timpul procedurii de semănat și riscul acut și pe termen lung pentru supraviețuirea și dezvoltarea coloniilor, precum și riscul pentru larvele de albine în situațiile în care albinele culeg de pe vegetația expusă la praful dispersat;

                     (d)

                     riscul acut și pe termen lung pentru supraviețuirea și dezvoltarea coloniilor, precum și riscul pentru larvele de albine prezentat de hrănirea cu secreție zaharoasă de insecte;

                     (e)

                     expunerea potențială la fluide de gutație și riscul acut și pe termen lung pentru supraviețuirea și dezvoltarea coloniilor, precum și riscul pentru larvele de albine;

                     (f)

                     expunerea potențială la reziduuri din nectar și polen, secreție zaharoasă și fluide de gutație din culturi ulterioare sau buruieni de pe câmp, inclusiv metaboliții persistenți din sol (RPA 200766, MB 46136 și MB 45950).

               Autorul notificării prezintă aceste informații Comisiei, statelor membre și autorității până la 30 martie 2015.”